กสิกรส่ง3กองไฮยิลด์บอนด์จ่ายสูงสุด2.5%
บลจ.กสิกรไทย ส่ง 3 กองทุนบอนด์ไฮยิลด์ อายุ 3 เดือน 6 เดือนและ 1 ปี ชูผลตอบแทนสูงสุด 2.50% ต่อปี
21 เม.ย. 2558

บลจ.กสิกรไทย ส่ง 3 กองทุนบอนด์ไฮยิลด์ อายุ 3 เดือน 6 เดือนและ 1 ปี ชูผลตอบแทนสูงสุด 2.50% ต่อปี         นายชัชชัย สฤษดิ์อภิรักษ์  ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า ในระหว่างวันที่ 22-28 เม.ย.2558 บลจ.กสิกรไทยจะเสนอขายกองทุนปิดเค เอ็นแฮนซท์ ตราสารหนี้ต่างประเทศ 3 เดือน แซท (KEFF3MZ) ประมาณการผลตอบแทนสุทธิ 2.30% ต่อปี กองทุนเปิดเค เอ็นแฮนซท์ ตราสารหนี้ต่างประเทศ 6 เดือน บีบี (KEFF6MBB) ประมาณการผลตอบแทนสุทธิ 2.40% ต่อปี และกองทุนเปิดเค เอ็นแฮนซท์ ตราสารหนี้ต่างประเทศ 1 ปี เอเจ (KEFF1YAJ) ประมาณการผลตอบแทนสุทธิ 2.50% ต่อปี         ทั้ง 3 กองทุนมีนโยบายป้องกันความเสี่ยงจากอัตราแลกเปลี่ยนทั้งจำนวน เหมาะสำหรับผู้ลงทุนที่มีสินทรัพย์ในการลงทุนสูงและสามารถยอมรับความเสี่ยงได้มากขึ้น เพื่อสร้างโอกาสรับผลตอบแทนที่สูงขึ้นเช่นเดียวกัน โดยผู้ลงทุนต้องลงทุนด้วยเงินขั้นต่ำ 1,000,000 บาท        สำหรับตราสารหนี้ที่กองทุน KEFF3MZ จะเข้าไปลงทุนเบื้องต้น ประกอบด้วยเงินฝาก Garanti Bank, ประเทศตุรกี, เงินฝาก Bank of China, สาขามาเก๊า, ตราสารหนี้ T.C. Ziraat Bankasi A.S., ประเทศตุรกี, ตราสารหนี้ Banco Santander (Brasil) S.A. และตราสารหนี้ Banco BTG Pactual S.A., ประเทศบราซิล         ด้านกองทุน KEFF6MBB เบื้องต้นคาดว่าจะลงทุนในเงินฝาก Garanti Bank, ประเทศตุรกี, เงินฝาก China Construction Bank Corporation, สาขาฮ่องกง, ตราสารหนี้ Akbank T.A.S., ประเทศตุรกี, ตราสารหนี้ Standard Bank of South Africa, ประเทศแอฟริกาใต้ และตราสารหนี้ Banco Santander (Brasil) S.A., ประเทศบราซิล         ส่วนกองทุน KEFF1YAJ เบื้องต้นคาดว่าจะลงทุนในเงินฝาก Bank of China, สาขามาเก๊า, เงินฝาก Garanti Bank, ประเทศตุรกี, ตราสารหนี้ Standard Bank of South Africa, ประเทศแอฟริกาใต้, ตราสารหนี้ Banco Bradesco S.A., และตราสารหนี้ Banco Santander (Brasil) S.A., ประเทศบราซิล